So, mr si jez  also in eusem Hostel. Mission Beach isch e chlises Käffli..aber dr Strand gseht super us. Do sWätter zurzyt aber nid so bombe isch, werde mr de hoffentlich morn gseh. SHostel isch zimmlich cool gmacht. Alles so Hüsli und in dr Mitti e Pool, und überall lauft Musig. Zerscht simer zimmlich enttüscht gsi vo dem (türe) Zimmer. Shet chli schmudlig gwirkt und es sin 2 Doppel-Kajütebett (oder so) drin (Mir bruche eis Doppelbett und drei sin leer.) Nocher hemmer denn aber gmerkt, dass me an dr Reception no Sache  cha hole zums Bett azieh. Jez ischs scho vill amächeliger, aber halt eifach nid ganz eso liebevoll gstaltet wie serscht (das isch halt au super schön gsi).